Tre unge udlændinge prøvede fredag aften på at forlade landet på noget utraditionel vis. Omkring klokken 20.30 blev de set kravle over hegnet til Hirtshals Havn, og kort derefter opdagede en lastbilchauffør, at han havde mere med i lasten end planlagt. Inde i en stor værktøjskasse i lasbilens trailer opholdte tre mænd på 17, 18 og 19 år sig, og politiet blev tilkaldt med det samme. Det fortæller vagtchef ved Nordjyllands Politi, Per Jørgensen. De blinde passagerer kom til afhøring, hvorefter deres asylsag blev behandlet. Det endte med, at de blev sendt med et tog til Sandholmlejren. Efter episoden har vagtchef Per Jørgensen en opfordring til andre vognmænd. - Tjek jeres lastbiler, så I er sikre på, der ikke er ubudne gæster med, lyder det fra vagtchefen.

Opsummering:
Tre asylansøgere forsøgte uden held at komme ombord på færgen til Norge fra Hirtshals Havn.